**第三周 第11课时 课程检测题目（第二部分：读写题）**

**《劝学》**

**拓展阅读《劝学（节选）》。请根据课文以及拓展阅读文本，概括回答在荀子看来，君子应该如何学习？**

劝学（节选）

荀子

学恶①乎始？恶乎终？曰：其数②则始乎诵经，终乎读礼；其义③则始乎为士，终乎为圣人，真积力久则入，学至乎没④而后止也。故学数有终，若其义则不可须臾舍也。为之，人也；舍之，禽兽也。故书者，政事之纪也；诗者，中声之所止也；礼者，法之大分，类之纲纪也。故学至乎礼而止矣。夫是之谓道德之极。礼之敬文也，乐之中和也，诗书之博也，春秋之微也，在天地之间者毕矣。

君子之学也，入乎耳，着⑤乎心，布乎四体，形乎动静。端而言，蝡⑥而动，一可以为法则。小人之学也，入乎耳，出乎口；口耳之间，则四寸耳，曷足以美七尺之躯哉！古之学者为己，今之学者为人。君子之学也，以美其身；小人之学也，以为禽犊。故不问而告谓之傲，问一而告二谓之囋⑦。傲、非也，囋、非也；君子如向⑧矣。

学莫便乎近其人。礼乐法而不说，诗书故而不切，春秋约而不速。方其人之习君子之说，则尊以遍矣，周于世矣。故曰：学莫便乎近其人。

百发失一，不足谓善射；千里蹞步不至，不足谓善御；伦类不通⑨，仁义不一，不足谓善学。学也者，固学一之也。一出焉，一入焉，涂巷之人也；其善者少，不善者多，桀纣盗跖也；全之尽之，然后学者也。

【注释】①疑问代词。如何，何。②数：术，指学习的途径、方法。③义：指学习的目的意义。④没（mò）:通“殁”，死。⑤着：通“著”。显现；显示。⑥蝡：同“蠕”，微微而动。⑦囋（zán）：多话。⑧向：通“响”，回声。⑨伦类不通：不能触类旁通。